b'\n_START_ARTICLE_\nJuozas Pik\xc4\x8dilingis\n_START_SECTION_\nBiografija\n_START_PARAGRAPH_\nBaig\xc4\x97 \xc5\xa0aki\xc5\xb3 gimnazij\xc4\x85. Antrojo pasaulinio karo metais tarnavo soviet\xc5\xb3 kariuomen\xc4\x97je, buvo su\xc5\xbeeistas. 1951\xc2\xa0m. Vilniaus universitete baig\xc4\x97 lietuvi\xc5\xb3 kalbos ir literat\xc5\xabros studijas. Nuo 1954\xc2\xa0m. vis\xc4\x85 gyvenim\xc4\x85 dirbo Vilniaus universitete: 1959\xe2\x80\x931968\xc2\xa0m. Lietuvi\xc5\xb3 kalbos katedros ved\xc4\x97jas, 1973\xe2\x80\x931979\xc2\xa0m. Filologijos fakulteto dekanas. 1981\xc2\xa0m. filologijos moksl\xc5\xb3 daktaras. 1983\xc2\xa0m. profesorius. Universitete pirmasis d\xc4\x97st\xc4\x97 lietuvi\xc5\xb3 kalbos stilistikos kurs\xc4\x85; verting\xc5\xb3 monografij\xc5\xb3 autorius, prisid\xc4\x97jo prie akademin\xc4\x97s ir dabartin\xc4\x97s lietuvi\xc5\xb3 kalbos gramatik\xc5\xb3, vadov\xc4\x97li\xc5\xb3 mokykloms bei frazeologijos \xc5\xbeodyn\xc5\xb3 leidimo. Palaidotas Sintautuose.'